Vrystaat-boer vas vir nóg 'n moord | Maroela Media
Kapt. Zweli Mohobeleli, polisiewoordvoerder, het Woensdag aan Maroela Media gesê die boer, Josef van Eeden van die De Hoek-plaas naby Bethlehem, is in hegtenis geneem in verband met die moord op een van sy plaaswerkers, Johannes Mahlaku.
"Die slagoffer het glo Vrydagmiddag op 'n naburige plaas mielies opgetel wat ná 'n oes oorgebly het. Van Eeden het hom glo in sy voertuig gejaag en op die naburige plaas omgestamp," het Mohobeleli gesê.
Mahlaku, oorspronklik van Lesotho, is na die Dihlabeng-hospitaal in Bethlehem geneem, waar hy Saterdag aan sy beserings beswyk het. Die polisie het aanvanklik 'n saak van poging tot moord ondersoek gemaak, maar dit is ná Mahlaku se dood na moord verander.
Van Eeden het Dinsdag vlugtig in die Bethlehem-landdroshof verskyn, waarna die saak uitgestel is vir sy formele borgtogaansoek. Hy bly in aanhouding.
Volgens Mohobeleli moet Van Eeden ook in November in die Fouriesburg-landdroshof verskyn in verband met 'n afsonderlike moordsaak. "Hy het na bewering vir Babiki Abraham Mokoena (33) op 7 Desember in die Fouriesburg-omgewing doodgeskiet, wie hy van veediefstal verdink het."
Volgens berigte was Mokoena glo met 'n byl gewapen. Van Eeden, wat toe 'n veiligheidskoördineerder van 'n landbou-organisasie was, is destyds met sy eerste hofverskyning op borgtog van R5 000 vrygelaat.
Gevaarlike knapie die
Te oordeel aan die inligting verskaf klink dit asof hy uitgelok het dit wat hom nou getref het.
Kan boere in die omgewing vir Ons meer vertel oor hierdie man? Is hy wreed of het jy net homself verdedig toe hy diewe wou aankeer?
….ek dink dit is nog n boer wat verby raadop is. En ja, toe sien hy een mielies steel ook…
Ek keur glad nie sy optrede goed nie maar, miskien moet iemand ons vertel hoe dit is om op die grens met Lesotho te boer. Ek weet dat veediefstal feitlik daagliks plaasvind. Soms self uit die kraal waar hulle in die aand veilig behoort te wees. Ek het al ooie, wat die vorige dag elk 'n tweeling gehad het, uit die kraal verloor en ek boer nie eens naby die grens nie. Die velle en koppe is nie ver daarvan daan gekry nie. Is daar 'n verskil wanneer 'n persoon jou erf in die dorp of jou plaas betree?